The Owl House (siri TV)

The Owl House ialah sebuah siri animasi fantasi-komedi Amerika Syarikat akan datang yang diterbitkan oleh Disney Television Animation. Siri ini dicipta oleh Dana Terrace, dan pada masa ini dijadualkan untuk ditayangkan pertama kali di Disney Channel pada tahun 2020.

Jalan cerita
The Owl House ialah sebuah siri horor-komedi yang mengikuti Luz, seorang manusia perempuan remaja yakin diri yang tidak sengaja menemukan portal ke Alam Syaitan. Di sana, dia bersahabat dengan ahli sihir pemberontak, Eda, dan pahlawan kecil yang comel, King. Walaupun tidak berkuasa ajaib, Luz mengejar impiannya untuk menjadi ahli sihir dengan berkhidmat sebagai perantis Eda di Owl House dan akhirnya menemukan keluarga baharu di tempat yang tidak terduga.

Barisan pelakon
 Jennifer Jiles sebagai Eda (pilot)
Haley Tju sebagai Luz

Penerbitan
The Owl House dicipta oleh Dana Terrace, dahulunya seniman papan cerita untuk Gravity Falls dan kemudian pengarah untuk reboot 2017 DuckTales. Siri ini pada asalnya ditetapkan untuk pengeluaran pada tahun 2019, tetapi ditangguh sehingga tahun 2020. Terrace merupakan wanita keempat untuk mencipta siri untuk Disney Television Animation, selepas Pepper Ann dengan Sue Rose, Doc McStuffins dengan Chris Nee, dan Star vs. the Forces of Evil dengan Daron Nefcy.

Rancangan ini akan dianimasikan oleh Rough Draft Korea, Sunmin Image Pictures, dan Sugarcube Animation.

Dana Terrace berkata bahawa gaya visual diilhamkan oleh lukisan-lukisan karya Remedios Varo, John Bauer, dan Hieronymus Bosch, serta seni bina Rusia.

Pemasaran
Pada 10 Jun 2019, treler ditayangkan pertama kali semasa panel rancangan ini pada Annecy 2019. Treler itu kemudian dimuat naik ke saluran YouTube Disney Channel keesokannya.

Rujukan

Pautan luar

Rancangan Disney Channel